Պիտի լայ իշխանիկը զինուորներուն տապալումով: Երաժիշտին մատները արագ-արագ կը հարուածեն կիթառին լարերը, ճանկռտելով կը քալեն լարերուն հասակն ի վեր, ի վար…: Մանկաբարձուհին կը հասնի օգնութեան, բայց առանց զինուորներուն ձեռք իսկ դպցնելու, կ՚օգնէ ան իշխանիկին հաւաքելու ու տեղաւորելու փայտեայ զին-ւորները իր կամքին համաձայն, իր երեւակայութեան ու տեսլականին համաձայն. դաստիարակութիւն մըն է տեղի ունեցածը, ապագայ գահաժառանգին մէջ կամքն է, որ կաթ-կաթ կը հոսի: Պատահական չէ կարծես, որ խաղալիքները զինուորներ են: